
Pagini Facebook 



Paginile Facebook ajută firmele, organizaţiile şi brandurile să se facă cunoscute şi să se 
conecteze cu oamenii. Daţi like la o pagină când sunteţi interesat în a obţine actualizări despre 
activitatea lor. 

Ce este o pagină Facebook? 

Paginile sunt destinate firmelor, brandurilor şi organizaţiilor pentru a-şi dezvolta imaginea, 
proiectele, produsele şi serviciile. Ca şi la profiluri, puteţi personaliza paginile prin publicarea de 









postări, găzduirea de evenimente, adăugarea de aplicaţii, etc. Persoanele care dau like la pagină 
şi prietenii lor primesc actualizările prin fluxul lor de ştiri. 

Puteţi crea şi gestiona o pagină din contul personal. 

Dacă doriţi să creaţi o pagină pentru a reprezenta o afacere, brand, organizaţie sau celebritate, 
trebuie să fiţi un reprezentant oficial al acestei entităţi. 

Diferenţa dintre pagini şi profiluri personale 

Profilurile personale sunt pentru uz non-comercial şi reprezintă persoane individuale. Puteţi 
Urmări profiluri pentru a vedea actualizările publice ale persoanelor care vă interesează, chiar 
dacă nu sunteţi prieten cu acestea. 

Paginile sunt similare cu profilurile personale, dar acestea oferă instrumente unice pentru firme, 
branduri şi organizaţii. Paginile sunt gestionate de către persoane care au profiluri personale pe 
Facebook. Puteţi aprecia (îmi place ) o pagină pentru a vedea actualizările în fluxul dvs. de ştiri. 

Fiecare cont poate avea un profil personal şi poate gestiona mai multe pagini. 

Avantajele paginii Facebook 

Dacă intenţionaţi să promovaţi ceva anume pe Facebook, atunci este indicat să creaţi o pagină 
specială pentru aceasta. Prin pagini puteţi să interacţionaţi cu persoanele interesate în obiectul 
promovării dvs., şi în pagini dispuneţi de instrumente specifice, care nu se găsesc în profilul 
personal, pentru interacţiune, monitorizare şi statistici. 

De asemenea, spre deosebire de profilul personal unde numărul de contacte este limitat la 5.000, 
paginile pot fi apreciate de şi rămân în contact cu un număr nelimitat de persoane. 

Diferenţa dintre pagini şi grupuri Facebook 

Paginile permită entităţilor reprezentate să comunice în linii mari cu persoanele care le apreciază. 
Paginile pot fi create şi administrate numai de către reprezentanţii oficiali sau persoanele 
reprezentate. 

Grupurile oferă un spaţiu de comunicare pentru persoane fizice despre interesele lor comune. 
Grupurile pot fi create de orice utilizator Facebook. 

Confidenţialitatea: Informaţiile şi postările pe pagini sunt publice şi, în general, disponibile 
pentru toate persoanele de pe Facebook. în grupuri se poate restrânge accesul la postări prin 
setarea grupului ca închis sau secret. 

Audienţa: Oricine poate aprecia o pagină şi se poate conecta cu ea obţinând actualizări ale 
fluxului de ştiri. Nu există nicio limită privind numărul de persoane care pot aprecia o pagină. în 
grupuri se poate ajusta confidenţialitatea acestuia şi modalitatea de înscriere şi aprobare a 



postărilor prin moderare. După ce un grup atinge un anumit număr de membri, anumite opţiuni 
sunt limitate. De exemplu, atunci când grupul are mai mult de 250 membri, administratorul 
grupului nu mai poate trimite mesaje individuale, poate anunţa membrii grupului doar prin 
postări obişnuite. 

Dezvoltarea afacerilor pe Facebook 

Indiferent dacă vrei să vinzi un produs sau un serviciu, sau să promovezi o organizaţie, o idee 
sau o persoană, în prezent nu mai poţi ocoli oportunităţile oferite de prezenţa pe Facebook, cu 
peste un miliard de potenţiali clienţi sau susţinători. 

Facebook îţi pennite să te extinzi de la nivel local la global, ca apoi să revii intr-un context mult 
îmbunătăţit la o focalizare locală 

Extinde afacerea online 

Prin Facebook poţi atinge o audienţă selectată în funcţie de interesele afacerii sau obiectivului 
promovat, având la dispoziţie instrumente deosebit de eficiente de direcţionare şi analize 
statistice. 

Există posibilitatea, prin campanii plătite sau independent, să stabileşti acţiuni concrete pentru 
utilizatorii-ţintă, precum cumpărarea de produse şi servicii, înscrieri pentru diverse evenimente, 
închirieri, abonarea la informări periodice, completarea unor formulare online, etc. 

Focalizarea pe dezvoltarea afacerii la nivel local prin Facebook 

Facebook a dezvoltat aplicaţii speciale, precum Facebook Places, pentru promovarea afacerilor 
la nivel local. In acest mod poţi crea reclame direcţionate special pentru o anumită locaţie, cu 
filtre pentru anumite intervale de vârstă, interes, etc. O promovare reuşită poate ajunge virală 
astfel, cei care o vad recomandând-o familiei şi prietenilor lor atunci când o consideră 
interesantă. 

Promovarea unei idei, organizaţie sau persoană 

Prin postări interesante şi utile, imagini, fotografii, şi clipuri video, se poate crea prin Facebook 
un angajament de durată şi deosebit de eficient al unei audienţe selectate. 

Acţiuni într-o campanie de promovare online pe Facebook: 

1. crearea unei pagini special dedicate care va fi punctul central al campaniei pe Facebook 

2. setarea unei audienţe specifice în funcţie de afacere 

3. utilizarea serviciilor oferite de Facebook pentru creşterea numărului de fani ai paginii, 
printr-o setare adecvată a campaniei şi monitorizarea rezultatelor 

4. direcţionarea potenţialilor clienţi către punctele de vânzare, pe Facebook sau pe site-ul 
web al firmei 



Pagini Facebook pentru afaceri 


Paginile Facebook sunt cea mai simplă modalitate de a dezvolta o afacere pe Facebook. Sunt 
gratuite, relativ uşor de configurat, şi foarte flexibile. Dar multe firme nu exploatează la 
maximum această oportunitate, din neştiinţă sau ignorând milioanele de potenţiali clienţi. 

Imaginile de profil şi coperta 

Imaginea de profil este de obicei sigla companiei, sau un element simbolic care sugerează cel 
mai bine produsele şi serviciile oferite. Dimensiunea optimă a acestei imagini este un pătrat cu 
latura de 200 pixeli. 

Coperta este mult mai vizibilă, având o dimensiune recomandată de 851 pixeli lăţime şi 315 
pixeli înălţime. Mulţi folosesc pentru copertă imagini cu angajaţi ai firmei, desene mai mult sau 
mai puţin abstracte, şi datele de contact. 

în primul rând, Facebook nu permite folosirea datelor de contact pe copertă, chiar dacă nu face 
un caz din această practică. Cine este interesat să vă contacteze găseşte rapid datele de contact în 
secţiunile corespunzătoare. 

Coperta este cea care crează prima impresie despre firmă şi activitatea ei, astfel încât trataţi-o cu 
atenţie. Folosiţi o imagine sugestivă pentru firmă, şi ţineţi cont şi de elementele psihologice, 
precum culoarea de ansamblu a imaginii. 

Secţiunea "Despre" 

Este secţiunea care include infonnaţii despre locaţia firmei şi activitatea ei. Aici puteţi descrie pe 
larg produsele şi serviciile oferite. Nu neglijaţi nicio posibilitate de a infonna actualii şi 
potenţialii clienţi despre firmă. Completaţi toate datele solicitate, cu infonnaţii concise dar utile 
şi intr-un stil mai puţin formal, este cel care prinde cel mai bine pe Facebook. 

în cazul în care oferiţi produse şi servicii pe plan local, acordaţi o atenţie sporită locaţiei şi 
datelor specifice, inclusiv orarul de funcţionare. 

File (secţiuni, taburi) 

Filele apar apăsând pe butoanele din dreapta butonului "Despre". Facebook permite utilizarea a 
maximum 10 file, fiecare specifică unei anumite aplicaţii. Poţi aranja ordinea în care apar filele 
mergând la Mai mult > Administrează filele şi ţinând cursorul pe fila respectivă, mişcând 
cursorul în zone în care vrei să o muţi, şi eliberând cursorul acolo ("drag & drop"). Pentru a 
adăuga file noi mergi la Mai mult > Administrează filele > Adaugă sau şterge file. 

Filele celor mai folosite şi utile aplicaţii este indicat să rămână în faţă pentru ca butonul lor să fie 
vizibil permanent. De obicei secţiunea Fotografii este una din ele. Puneţi în faţă secţiunea Notiţe 



dacă oferiţi informaţii suplimentare clienţilor şi doriţi ca ele să fie uşor de accesat, sau pe cea de 
Evenimente dacă organizaţi de exemplu expoziţii. 


Apelul la acţiune 

Este un link foarte vizibil pentru a direcţiona vizitatorii către magazinul online al firmei, sau un 
formular online. 

Cronologia 

Aici apar toate postările firmei. Scrieţi infonnaţii utile, interesante, şi nu vă feriţi chiar de cele 
amuzante, şi veţi atrage o mulţime de aprecieri. Mare atenţie să nu plictisiţi audienţa cu postări 
neinteresante, repetitive, sau cu o frecvenţă prea mare. 

Cele mai utilizate şi de succes postări în cronologie sunt linkuri către articole legate de companie 
sau domeniul de activitate, linkuri către articolele din blogul firmei, coduri promoţionale, 
anunţuri şi comunicate de presă, li nk uri către resurse online de interes pentru audienţă. 

A 

întrebări 

Utilizatorilor Facebook le plac concursurile, şi ajută cu plăcere atunci când sunt solicitaţi, 
întrebările adresate în cronologie sunt o modalitate foarte bună de angajament şi implicare din 
partea clienţilor. 

Feriţi-vă de spam 

Dacă nu aveţi nimic interesant sau util de spus, este mai bine să nu publicaţi. Scriind doar despre 
companie fără a aduce nimic nou este o modalitate rapidă de a pierde aprecieri, 

Mesaje 

Răspundeţi prompt la toate mesajele primite, apăsând pe butonul Mesaje din stânga sus. Este 
foarte important să demonstraţi că vă pasă de opiniile clienţilor, indiferent dacă sunt pozitive sau 
negative, şi că oferiţi suport în timp real. 

Statistici 

Facebook oferă câteva date şi analize statistice foarte utile pentru a aprecia rezultatele obţinute 
până în prezent şi a dezvolta o strategie de acţiune. Dacă vedeţi o variaţie mare a aprecierilor 
(creştere sau scădere), verificaţi în secţiunea Statistici ce a determinat aceste modificări, şi 
acţionaţi pe viitor în consecinţă. 



Avantajele Facebook pentru afaceri 

Peste 1,44 miliarde utilizatori la nivel global, şi în creştere continuă: Pe 31 martie 2015 
existau 1,44 miliarde utilizatori ai acestei reţele. Dacă ar fi o ţară, Facebook ar fi a treia ţară din 
lume ca populaţie, după China şi India. 

Peste 8 milioane de utilizatori din România, reprezentând 39,76% din toată populaţia. Dintre 
aceştia, 24% au vârsta între 25-34 ani, 24,7% între 18-24 ani, şi 9% între 45-54 ani. 62,5% dintre 
ei sunt bărbaţi. Creşterea numărului de utilizatori în România este aproape exponenţială. Iar pe 
Facebook există grupuri de discuţii ale românilor cu peste 100.000 membri fiecare. O singură 
publicare pe câteva din aceste grupuri echivalează, ca impact vizual, cu o reclamă la un mare 
post de televiziune, cu diferenţa că pe Facebook postarea este gratuită. 

Utilizatorul tipic de pe Facebook petrece 55 de minute pe zi: Aproape o oră pe zi, pentru 
fiecare utilizator (statistici Inside Facebook). Foarte mult timp petrecut pe o reţea socială. O 
strategie de marketing pe Facebook bine pusă la punct poate exploata această statistică în 
avantajul propriu. 

80.000 site-uri folosesc Facebook Connect pentru conectarea şi interactivitatea cu această 
comunitate pe site-ul propriu. Inclusiv Yahoo şi MySpace. Prin integrarea Facebook, poţi aduce 
prietenii din reţea a utilizatorului site-ului pe propriul site, cu aprecieri, partajări şi comentarii. 
Extinderea acestor aplicaţii face ca intr-un viitor nu foarte îndepărtat Internetul să se confunde cu 
Facebook. 

Facebook Like Box pennite vizitatorilor unei pagini web oarecare să interacţioneze cu pagina 
afacerii tale pe Facebook fără să părăsească pagina respectivă. Odată cu apariţia Graph API v2.3, 
Facebook a înlocuit aplicaţia Like Box (care a fost închisă complet pe 23 iunie 2015) cu 

Facebook Page Plugin. 

Utilizatorul Facebook tipic are 130 prieteni: Aceasta medie este foarte aproape de 150, 
"Numărul lui Dunbar", considerat a fi numărul maxim teoretic de relaţii de prietenie reale care 
pot fi susţinute, conform omului de ştiinţă Robin Dunbar. Aceasta înseamnă că o postare pe 
pagina ta de afaceri, dacă este partajată de unul din fanii paginii, poate fi văzută de alte 130 
persoane în medie. Mai mult decât viral, nu? 

Utilizatorul Facebook tipic apreciază cca. 4 pagini Facebook lunar: Această statistică este 
sub aşteptările unei persoane neiniţiate, dar care poate fi sunnontată printr-o strategie corectă 
pentru această reţea socială şi o promovare eficientă a paginii Facebook. 

Numărul paginilor Facebook scade exponenţial cu creşterea numărului de fani: Un studiu 
Sysomos arată că doar 4% din paginile Facebook au peste 10.000 fani, şi doar 0,76% din pagini 
au peste 100.000 fani. De aceea, este mai importantă o strategie bazată pe interacţiunea şi 
angajamentului fanilor actuali, decât una care face din atragerea de noi fani un scop primordial. 



Postările în cronologia paginii nu aduc fani: Acelaşi studiu a constatat că nu există o corelare 
relevantă între frecvenţa postărilor pe pagină şi numărul de fani ai paginii. Dar există o legătură 
mult mai strânsă între numărul de fani şi alt tip de conţinut (note, sfaturi practice, fotografii, 
clipuri video, evenimente, etc.) Concluzia ar fi clară, o afacere pe Facebook are nevoie de mai 
mult decât simple postări, mai ales dacă acestea se referă în permanenţă la afacerea în sine, 
devenind plictisitoare. 

Fluxuri de ştiri personalizate: Algoritmul Facebook pentru fluxurile de ştiri face ca doar o 
parte din ceea ce se publică în pagina de afaceri să apară în fluxurile de ştiri ale fanilor. Cu cât 
unul din fani va interacţiona mai mult cu pagina Facebook, cu atât mai multe postări de pe 
pagină vor apare în fluxul de ştiri al acestui fan. Aceasta înseamnă că numărul de fani nu 
înseamnă nimic, dacă aceştia nu interacţionează cu pagina prin aprecieri, distribuiri şi 
comentarii. Pentru aceasta este nevoie de o analiză exactă a statisticilor pentru a face o evaluare 
comportamentală corectă a fanilor. Vorba lui Lenin: "Angajament, angajament, angajament!" 

Vizibilitate în motoarele de căutare: Toate postările publice pe Facebook sunt preluate acum 
de principalele motoare de căutare şi apar în rezultatele căutărilor pentru anumite cuvinte cheie. 
Astfel, în strategia de dezvoltare a afacerii pe Facebook intervin acum şi specialiştii în 
optimizarea pentru motoarele de căutare 

Facebook Local: O caracteristică deosebit de importantă pentru afacerile care pun accentul pe 
vânzările de produse şi servicii pe plan local. împreună cu Google Business, au devenit 
principalele instrumente online pentru promovarea afacerilor locale. 


Bune practici în publicarea pe pagina de afaceri 

Stabileşte-ţi un ritm propriu de publicare al conţinutului pe pagină, în funcţie de nevoile 
clienţilor şi tipul de conţinut cel mai adecvat pentru a-i atrage. 

Verifică pagina în fiecare dimineaţă la prima oră, şi la terminarea programului de lucru. în acest 
mod poţi răspunde rapid oricăror comentarii, aprecieri sau întrebări din partea clienţilor. 

Reacţiile rapide sunt foarte apreciate de către clienţi. 

Stabileşte o frecvenţă minimă de monitorizare a paginii pe timpul zilei, pentru actualizări, 
publicare, şi răspunsuri la solicitările clienţilor. 

Conversează cu clienţii intr-un mod cât mai personal şi autentic. Fă-i să simtă că aparţin cu 
adevărat unei comunităţi. Publică video şi poze legate de afacerea ta, eventual chiar ale clienţilor 
tăi, în măsura în care acestora le face plăcere. 

Pe cât posibil, conţinutul paginii este indicat să fie original şi informativ. 

încurajează participarea clienţilor la discuţii angajându-i în conversaţii interesante, cu afirmarea 
explicită a dorinţei de implicare din partea lor. Pune întrebări şi premiază răspunsurile. Dacă unul 
din fanii paginii publică ceva interesant, republică-1 şi răspunde-i personal. Pennite fanilor să 



publice direct pe peretele paginii, răspunzând acestora la rubrica de comentarii cu întrebări şi 
complimentări. 


în discuţiile cu fanii paginii, transparenţa este foarte importantă. Ascultă, publică şi răspunde la 
reacţiile negative intr-un mod corect şi sincer. 

Publică oferte speciale exclusive, doar pentru fanii paginii, precum reduceri la anumite produse, 
sau exclusivităţi pentru anumite noi produse. Oferă un cod special pentru aceasta, sau foloseşte 
aplicaţii specifice gratuite din Facebook, cu exclusivitate pentru magazinul tău. 

Personalizează pagina accesând setările prin butonul de editare din zona de sus dreapta a paginii. 
Actualizează pagina cât mai des. 

Crează evenimente săptămânale care să încurajeze participarea fanilor la activitatea paginii. 

Foloseşte aplicaţiile specifice pentru telefoanele mobile pentru a rămâne în contact cât mai mult 
timp cu clienţii, şi pentru a răspunde rapid solicitărilor acestora. 

Dezvoltarea conexiunilor de afaceri 

începe cu cei pe care îi cunoşti: Foloseşte pentru aceasta propriile liste de emailuri şi contacte 
personale pentru a promova pagina şi a aduce primii fani. Pentru aceasta, roagă persoanele 
contactate să dea Like paginii tale de afaceri pentru a păstra contactul cu afacerea respectivă. 

Adaugă un logo paginii pe Facebook, promovând-o apoi prin magazine, buletine informative, 
emailuri, pliante, meniuri, cărţi de vizită, etc. Instalează aplicaţii pentru reţelele sociale prin 
butoane speciale plasate în diverse pagini web, emailuri, etc., prin care încurajezi interacţia 
vizitatorilor cu pagina ta de afaceri. 

Cu ajutorul unui dezvoltator web, poţi crea aplicaţii speciale pentru pagina de afaceri, prin care 
se pot atrage noi fani - potenţiali clienţi, 

Dezvoltă parteneriate cu alte firme sau organizaţii locale pentru o promovare reciprocă şi 
încurajarea coparticipării prin stimulente. 

Extinde numărul şi zona de destinaţie a postărilor tale pe pagină: Atunci când menţionezi o 
persoană sau organizaţie cu care eşti conectat intr-un post pe Facebook, scrie semnul @, începe 
să scrii numele respectivei persoane sau organizaţii, şi selectează-1 din meniul care apare. în 
acest mod, postul respectiv va fi publicat automat pe peretele persoanei sau organizaţiei 
respective. 

încurajează abonările prin check-in la afacerea ta. în acest mod, postările pe pagina ta de afaceri 
vor apare şi în fluxurile de distribuţie ale prietenilor abonaţilor, creându-se astfel o expunere 
mult mai mare a afacerii tale. 



Foloseşte reclamele plătite şi articolele sponsorizate de pe Facebook pentru promovarea paginii, 
a încrederii în afacerea respectivă, şi extinderea numărului de cititori pentru informaţiile 
publicate. 

Paginile Facebook sunt cea mai simplă modalitate de a dezvolta o afacere online. Sunt gratuite, relativ 
uşor de configurat, şi foarte flexibile. 

